Keelek6rva juures  arutletakse viimastel päevadel kodu-, kooli- ja muiduvägivalla teemal. Väitsin seal umbkaudu nii, et inimene kui kariloom õpib agressiooni matkimise kaudu, rakendab õpitut aga stressi tingimustes, kui nõu on otsas ja närv seetõttu must. Kes lapsena peksa sai, ei pruugi ise ärritudes fyysiliseks muutuda, ent tema puhul on see võimalus siiski tõenäolisem kui lillede-liblikate keskel kasvanud hipilapsel.      ***    Tulin töölt kodu poole. Jupike enne kodutänavat jalutas lumisel teerajal vastu mammi, põlvekõrgune suukorvita koer rihma otsas mitme meetri kaugusel nuuskimas.    Kui peni  mind märkas, hakkas ta kohe lõrisema ja kappas minu suunas. Mammi kiskus looma rihmapidi ligi, karjus "Mis ta sulle tegi, ah?" ning äsas koerale jalaga.      ***    Ma virisen ka ikka iga asja yle, kunagi ei ole rahul.